als_Latn dik_Latn sag_Latn
Mirë se vini në vitin 2015, është fiks koha për një Chromebook më të madh se 13 inç. Acer ka krijuar laptopin më të madh në botë, Chromebook 15, i cili përmban ekran 15.6 inç. Ai përmban versionin e fundit të sistemit operativ Chrome të Google-it dhe ekran me rezolucion 1920 x 1080 pikselë. Bateria e tij do të zgjasë për 8 orë përdorim.
Laptopi i Acer-it do të vijë në disa versione të ndryshme. Për rezolucion të ekranit, pajisja e re e Acer-it ofron rezolucionin 1366 x 768 pikselë, si dhe rezolucionin e përmendur më sipër, 1920 x 1080 full HD. Hapësira e brendshme vjen në dy versione, me 16GB ose 32GB, ndërsa RAM është 2GB ose 4GB.
Chromebook 15 do të ketë gjithashtu gjeneratën e pestë të procesorit Core i3 ose Celeron të Intel-it. Sipas Acer-it, çipet e reja do të lejojnë laptopin të funksionojë për 8 orë me një karikim të vetëm. Meqë ekrani i tij është shumë i madh, ai peshon edhe shumë, gati 2.2 kg. Laptopi ka edhe porta për USB 3.0, USB 2.0 dhe HDMI, si dhe një kartë lexuese SD. Kjo pajisje kushton 250 dollarë.
(Herë të lexuara: 440)
als_Latn als_Latn als_Latn als_Latn